На основу члана 26.став 1.тачка 3. Закона о јавној својини (“Службени гласник РС“, број 72/11, 88/13 и 105/14), члана 3 и члана 5 став 3 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, бр. 24/12), члана 19. став 3. Одлуке о прибављању, располагању и управљању стварима у јавној својини („Сл.лист Града Ниша“ бр. 67/2013 и 85/2014) и члана 27. Статута Града Ниша (“Службени лист Града Ниша“, број 88/2008), Скупштина Града Ниша, дана \_\_\_\_\_\_\_\_\_\_\_\_ 2015. године, доноси

**Р Е Ш Е Њ Е**

 **I** **Преноси се** право јавне својине Града Ниша у јавну својину Републике Србије – 6 (шест) станова у стамбеној згради у Нишу, за потребе Министарства правде, Основног суда у Нишу, непосредном погодбом, без накнаде, на непокретностима које се налазе у стамбеној згради бр.1, у улици Краља Стевана Првовенчаног у Нишу постојећих на катастарској парцели бр. 2069/3 КО Ниш-Ћеле Кула, на којима је у листу непокретности бр.107 КО Ниш-Ћеле Кула уписано право јавне својине Града Ниша и то:

* петособан стан-канцеларије, површине 126м2, број улаза 1, број посебног дела 1, у приземљу зграде;
* петособан стан-канцеларије, површине 142м2, број улаза 1, број посебног дела 4, на првом спрату зграде;
* шестособан стан-канцеларије, површине 145м2, број улаза 1, број посебног дела 8, на другом спрату зграде;
* шестособан стан површине 151м2, број улаза 1, број посебног дела 9, на другом спрату зграде;
* петособан стан површине 146м2, број улаза 1, број посебног дела 12, на трећем спрату зграде;
* шестособан стан површине 150м2, број улаза 1, број посебног дела 13, на трећем спрату зграде.

 **II** Уговор о преносу права јавне својине Града Ниша у јавну својину Републике Србије – за потребе Министарства правде, Основног суда у Ниш, на непокретностима ближе описаних у ставу **I** овог решења, у име Града Ниша закључити Градоначелник Града Ниша, по претходно прибављеном мишљењу Правобранилаштва града Ниша, којим ће се ближе уредити међусобна права и обавезе уговорних страна која проистичу из овог решења.

 **III** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **Проф. др Миле Илић**

**О б р а з л о ж е њ е**

 Државно правобранилаштво – Одељење у Нишу упутило је дана 03.02.2015.године Граду Нишу писани захтев број П-98/14 у коме је наведено да Основни суд у Нишу више од 30 година користи станове у стамбеној згради бр.1. у ул. Краља Стевана Првовенчаног у Нишу, који су претворени у пословне просторије-суднице и судијске канцеларије и предложило да се наведене непокретности пренесу у јавну својину Републике Србије, за потребе Министарства правде, Основног суда у Нишу.

 Увидом у извод из листа непокретности бр. 107, утврђено је да је на катастарској парцели бр. 2069/3 КО Ниш-Ћеле Кула уписано право јавне својине Града Ниша као и на на 6 (шест) станова у стамбеној згради бр.1. у ул. Краља Стевана Првовенчаног у Нишу, наведених у ставу I овог решења.

 Град Ниш је носилац права јавне својине на предметним непокретностима на основу члана 18. став 1. Закона о јавној својини („Сл.гласник РС“бр. 72/11, 88/13 и 105/15) којим је прописано да су носиоци права јавне својине на стварима у смислу овог закона Република Србија, аутономна покрајина и јединица локалне самоуправе чиме су испуњени услови за поступања на основу члана 26. став 1.тачка 3. истог закона којим је прописано да се под располагањем стварима у јавној својини сматра и пренос права јавне својине на другог носиоца права јавне својине (са накнадом или без накнаде).

Уредбом о условима прибављања и отуђења непокретности непосредном погодбом, давања у закуп ствари у јавној својини и поступицима јавног надметања и прикупљања писмених понуда („Сл. Гласник РС“, бр. 24/12) чланом 3.став 1. тачка 2. је прописано да се непокретности могу прибавити у јавну својину непосредном погодбом и то у случају када се ради о међусобном располагању између носилаца права јавне својине.

 На основу члана 3. ове Уредбе, прописано је да након што надлежни орган донесе акт да се непокретност прибави односно отуђи из јавне својине непосредном погодбом, формира комисију која по окончаном поступку непосредне погодбе записник, са одговарајућим предлогом, доставља надлежном органу, који доноси одлуку о предлогу комисије.

 На основу члана 18. став 2. Одлуке о прибављању, располагању и управљању стварима у јавној својини („Сл.лист Града Ниша“ бр. 67/2013 и 85/14) поступак отуђења непокретних ствари из јавне својине Града покреће Градоначелник, а одлуку о отуђењу непокретности из јавне својине Града, након спроведеног поступка непосредне погодбе, доноси Скупштина Града.

 У складу са наведеним, Градоначелник Града Ниша донео је Решење бр.1432/2015-01 од 23.04.2015. године, којим је покренут поступак преноса права јавне својине Града Ниша у јавну својину Републике Србије – 6 (шест) станова у стамбеној згради у Нишу, за потребе Министарства правде, Основног суда у Ниш, непосредном погодбом, без накнаде,

и образована Комисија за спровођење поступка преноса права јавне својине Града Ниша у јавну својину Републике Србије на горе наведеним непокретностима.

 Комисија је формирана са задатком да на основу Закона о јавној својини („Сл.гласник РС“ бр. 72/11, 88/13 и 105/15) и Уредбе о условима прибављања и отуђења непокретности непосредном погодбом, давања у закуп ствари у јавној својини и поступицима јавног надметања и прикупљања писмених понуда („Сл. гласник РС“, бр. 24/12) утврди испуњеност услова за пренос права јавне својине Града Ниша, у јавну својину Републике Србије, за потребе Министарства правде - Основног суда у Нишу и спроведе поступак преноса права јавне својине непосредном погодбом без накнаде, на непокретностима наведеним у ставу I Решења Градоначелника Града Ниша бр. 1432/2015-01 од 23.04.2015. године и да након утврђеног чињеничног стања по окончаном поступку непосредне погодбе, сачини записник са одговарајућим предлогом о законској основаности преноса права јавне својине Града Ниша у јавну својину Републике Србије-за потребе Министарства правде, Основног суда у Нишу, и исти достави са нацртом решења Управи за имовину и инспекцијске послове, као надлежној управи.

Поступајући по наведеном, Комисија је на основу увида у предметну документацију, сачинила Записник са Предлогом за спровођење поступка преноса права јавне својине на непокретностима Града Ниша у јавну својину Републике Србије дана 28.04.2015.године и исти доставила Управи за имовину и инспекцијске послове, као надлежној управи, ради даљег поступања.

Увидом у Записник и Предлог Комисије за спровођење поступка преноса права јавне својине на непокретностима Града Ниша у јавну својину Републике Србије, утврђено је да Комисија сагласно констатује да су испуњени услови за пренос непокретности из јавне својине Града Ниша, непосредном погодбом без накнаде као и да овај поступак у конкретном случају представља једном могуће решење, да се његовом реализацијом врши озакоњење фактичког стања на предметним становима који су у државини Основног суда у Нишу више од 30 година и користе се за обављање послова из надлежности тог органа. У складу са наведеним Комисија је дала предлог за пренос права јавне својине Града Ниша у јавну својину Републике Србије – 6 (шест) станова у стамбеној згради у Нишу, за потребе Министарства правде, Основног суда у Ниш, непосредном погодбом, без накнаде, на непокретностима које се налазе у стамбеној згради бр.1, у улици Краља Стевана Првовенчаног у Нишу постојећих на катастарској парцели бр. 2069/3 КО Ниш-Ћеле Кула, на којима је у листу непокретности бр.107 КО Ниш-Ћеле Кула уписано право јавне својине Града Ниша и то:

* петособан стан-канцеларије, површине 126м2, број улаза 1, број посебног дела 1, у приземљу зграде;
* петособан стан-канцеларије, површине 142м2, број улаза 1, број посебног дела 4, на првом спрату зграде;
* шестособан стан-канцеларије, површине 145м2, број улаза 1, број посебног дела 8, на другом спрату зграде;
* шестособан стан површине 151м2, број улаза 1, број посебног дела 9, на другом спрату зграде;
* петособан стан површине 146м2, број улаза 1, број посебног дела 12, на трећем спрату зграде;
* шестособан стан површине 150м2, број улаза 1, број посебног дела 13, на трећем спрату зграде;

и да сагласно констатује да су испуњени услови за пренос непокре

 На основу наведеног, утврђено je да су испуњени услови за пренос права јавне својине Града Ниша у јавну својину Републике Србије, на шест станова у стамбеној згради бр.1. у ул. Краља Стевана Првовенчаног у Нишу, за потребе Министарства правде-Основног суда у Нишу, непосредном погодбом на основу члана 26 став 1.тачка 3. Закона о jавној својини (''Службени гласник РС'', број 72/2011, 88/2013 и 105/15), као и да је поступак спроведен у свему према овом закону и Уредби о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, 24/2012), те је одлучено као у диспозитиву овог решења.

 **НАЧЕЛНИК**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Љубиша Јанић, дипл. правник**